Ce spune poliția
Conform surselor noastre timp de două zile polițiștii au verificat masa lemnoasă depozitată pe un teren situat lângă Ocolul Silvic Strâmbu Băiuț. Au găsit nereguli, așa că au confiscat lemnul care la cel mai mic preț s-ar vinde cu aproape 300.000 de lei șiau aplicat și o sancțiune contravențională în valoare de 30.000 de lei.
"În perioada 11 – 12 martie a.c. , în urma verificărilor efectuate de polițiștii Postului de Poliție Băiuț, la un depozit, din localitatea Strâmbu Băiuț, au fost confiscați 969,35 de metri cubi de material lemnos și a fost aplicată o sancțiune contravențională conform prevederilor Legii nr. 171 din 2010 privind stabilirea şi sancţionarea contravenţiilor silvice" ne-au transmis reprezentanții IPJ Maramureș.
Cine a dat ordinul depozitării în afara depozitului autorizat?
Răspunsul este acela că în teorie șeful de ocol ar trebui să vegheze la respectarea legislației. Și tot în teorie directorul tehnic de la Direcția Silvică Maramureș răspunde de verificarea tuturor depozitelor care sunt în administrarea ocoalelor silvice din județ. Rămâne să aflăm la începutul săptămânii viitoare.
Noi am cerut puncte de vedere atât de la șeful Ocolul Silvic Strâmbu Băiuț cât și de la directorul tehnic al Direcției Silvice Marmureș. Amândoi ne-au transmis că ne vor spun informațiile luni.
Trebuie să menționăm faptul că lemnul este tăiat legal, marcat legal, cu acte de proveniență. Din ce știm noi până acum singura problemă ar fi aceea a depozitării în afara spațiului autorizat.
foto arhivă cu titlu ilustrativ
CITEȘTE ȘI: